Kartini (filem)

Kartini iku sawijining filem biografi saka wira perjuangan emansipasi wanita Indonesia, Kartini. Filem iki dadi kang kaping telu metu ing layar amba sawisé biografi R. A. Kartini (file) (1984), lan crita fiksi roman Kartini Surat Cinta untuk Kartini (2016). Ing filem iki kang dadi paraga Kartini ya iku Dian Sastrowardoyo.

 Ringkesan crita 
Filem iki nyritakaké ngenani Kartini (Dian Sastrowardoyo) kang uripé kanthi langsung meruhi Ibuné kang asmané Ngasirah (Christine Hakim) kang dadi wong kabuang ing omahé dhewe. Perkara iki kedadéan amarga Ngasirah ora duwé getih ningrat lan dadi sawijining babu. Bapaké asma Raden Sosroningrat (Deddy Sutomo) kang tresna banget marang Kartini ora duwé daya nglawan adat kang wis turun tumurun. Sadawané lakuné urip, Kartini ngupadi kanggo nyejajarké hak kanggo kabèh wong, embuh ningrat utawa ora, mligi hak pawiyatan kanggo wanita. Kartini ngupadi bareng karo saduluré kang asmané Roekmini (Acha Septriasa) lan Kardinah (Ayushita). Kartini ngupadi kanggo ngyasa sawijining sekolah kanggo wong mlarat lan gawé sawijining papan panggonan kerja kanggo kabèh masarakat Jepara.

 Paraga 
 Dian Sastrowardoyo minangka Raden Adjeng Kartini
 Neysa Chan minangka Raden Adjeng Kartini cilik
 Deddy Sutomo minangka Raden Mas Adipati Ario Sosroningrat
 Christine Hakim minangka M. A. Wanita
 Nova Eliza minangka M. A. Wanita Enom
 Djenar Maesa Ayu minangka Raden Adjeng Moeriam
 Acha Septriasa minangka Roekmini
 Ayushita minangka Kardinah
 Reza Rahadian minangka Sosrokartono
 Adinia Wirasti minangka Soelastri
 Denny Sumargo minangka Slamet
 Dwi Sasono minangka Radèn Adipati Djajadiningrat
 Rianti Cartwright minangka Wilhelmina
 Hans de Cracker minangka Ovink-Soer
 Carmen van Rijnbach minangka Cecile de Jong
 Rebecca Reijman minangka Stella Zeehandelaar

 Prodhuksi 
Filem iki diprodhuksi dening Warisan Gambar lan Screenplay Film lan disutradharani déning Hanung Bramantyo lan Robert Ronny minangka prodhuser. Naskah ditulis déning Hanung lan Apik Bramanti dhedhasar ide crita Robert Ronny. Filem iki diparagani dening Dian Sastrowardoyo, Deddy Sutomo, Christine Hakim, Djenar Maesa Ayu, Acha Septriasa, Ayushita, Reza Rahadian, Denny Sumargo, Dwi Sasono, Rianti Cartwright, Nova Eliza, Neysa Chan, Hans de Cracker, Carmen van Rijnbach lan Rebecca Reijman.

Panggaweané filem iki kuduné saka taun 2016. Rencana prodhuksi filem kuduné ditindakaké ing taun 2015 kanthi abote ati diganti dadi taun 2016 amarga proses nggodhog crita kang isih durung mateng. Panganggit naskah ngrangkep sutradhara, Hanung péngin bener-bener nggambaraké tokoh Kartini enom lan kulawarga kanthi cetha supaya duwé kanggo riset luwih jero kanggo naskah filem. Robert Ronny, nyebutaké menawa riset filem iki ditindakaké nganti tekan negara Walanda. Riset iki kudu ditindakaké amarga dhèwèké mbiji sumber-sumber ngenani Kartini ing Indonésia isih diarani kurang.

 Rujukan